Jah! Show

"Jah! Show" oli Eesti Televisiooni neljandast stuudiost kahel hooajal (1991–1993) otse-eetrisse läinud meelelahutussaade.

Saate režissöör oli Toomas Kirss, toimetaja-saatejuht oli Vahur Kersna. "Jah! Show" lahutamatuteks osadeks olid Even Tudebergi juhitud triki- ja koduvideokonkurss ning näitleja Harry Kõrvitsa kehastatud nukk Muhkel, kes esitas vaatajate saadetud anekdoote. 

Saate muusikaosas esitasid parasjagu populaarsed ansamblid vastastikku legendaarsete tegijatega teineteise lugusid. (Mihkel Raud "Las kallab", Vello Orumets "Rain"). Pärast Gunnar Grapsi "Valguse" esitamist selles saates sai Eestis laiemalt tuntuks ansambel Smilers. Toivo Kurmetile jäi koos Karavaniga esitatud "Peitus" viimaseks avalikuks esinemiseks.

Eesti Televisiooni telesaated
Eesti telesarjad